আলী আকবর মোল্লা সাংবাদিক সম্মেলনে বলেন, আমি কয়েকজন নেতাকর্মীদের সাথে প্রতিদিনের ন্যায় কফিশপে আড্ডা দিচ্ছিলাম।হঠাৎ দুপুর ৩:০০ ঘটিকায় কয়েকজন পুলিশ এসে শুধু আমাকে গ্রফতার করে নিয়ে যায়। গ্রেফতারের সময় আমাকে কোন কথা বলার সুযোগ দেয়নি। আমার মালিকের সাথে কথা বলতে চাইলেও তা করতে দেয়নি। আমার দুইহাত পেছনে নিয়ে হাতকরা লাগিয়ে, চোখে কালো কাপড় বেঁধে নিয়ে যায়। গাড়িতে আমাকে কোথায় নিয়ে যাওয়া হচ্ছে জানতে চাইলে পুলিশ আমাকে ধমক দেয়। তিনি আরো বলেন, তাকে পুলিশের স্পেশাল ব্রাঞ্চে নিয়ে যাওয়া হয় এবং সেখানে তাকে ৩ ঘন্টা ধরে জিজ্ঞাসাবাদ করা হয়। প্রথম প্রশ্নই ছিল রাষ্ট্রদূতের সাথে তার কি সমস্যা এবং কেন? তিনি কেন দূতাবাসের নিচে কফিশপে বসে সাধারন প্রবাসীদের কাছ থেকে ফরম পূরন বাবদ টাকা নেন? কেন তিনি বাংলাদেশে রাষ্ট্রদূতের বিরুদ্ধে দূর্নীতির অভিযোগ করেছেন? এছাড়াও তিন ঘন্টায় আরো অনেক প্রশ্ন করা হয় বলে তিনি জানান।